રાહુલ ગાંધીના નોનવેજ ખાવા અંગે સમગ્ર વિવાદ એ તર્કના આધાર પર ઉભો થયો છે કે તેમણે હિંદુઓની ભાવનાઓને ઠેસ પહોંચાડી છે. રાહુલ ગાંધી 31 ઓગસ્ટે નેપાળ પહોંચ્યા હતા. પીએમ નરેન્દ્ર મોદી બિમ્સટેક સમિટમાં ભાગ લેવા માટે 31 ઓગસ્ટે જ નેપાળ પહોંચ્યા હતા. રાહુલ ગાંધી 31 ઓગસ્ટે નેપાળમાં રોકાયા બાદ આગલા દિવસે લ્હાસા માટે નીકળી ગયા કારણકે કૈલાશ માનસરોવર યાત્રા માટે અહીંથી જ રસ્તો જાય છે. એક સવાલ એ પણ ઉઠી રહ્યો છે કે છેવટે રાહુલ ગાંધીની કૈલાશ માનસરોવર યાત્રા ક્યાંથી શરૂ માનવામાં આવે? તર્ક આપવામાં આવી રહ્યો છે કે નેપાળ તો સ્ટોપેજ માત્ર છે. અસલી યાત્રા તો તિબ્બત પહોંચ્યા બાદ જ શરૂ થશે કારણકે કૈલાશ માનસરોવર તિબ્બતમાં છે નેપાળમાં નહિ.